ZAVOD ZA JAVNO ZDRAVSTVO ZADAR 
LJUDEVITA POSAVSKOG 7 A, ZADAR 
OIB: 30765863795
Zadar, 22. 07. 2026. god.
Urbroj: 01-2014/26


OBRAZLOŽENJE 
POLUGODIŠNJEG IZVJEŠTAJA O 
IZVRŠENJU FINANCIJSKOG PLANA ZA 2026. GODINU

Obrazloženje polugodišnjeg izvještaja o izvršenju financijskog plana za 2026. godinu daje se temeljem čl. 30., a u skladu s čl. 42. – 45. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023).


OPĆI DIO 

SAŽETAK  RAČUNA PRIHODA I RASHODA I RAČUNA FINANCIRANJA

[image: ]
*izvršenje tekuće godine za razdoblje 01.01.-30.06.2026.

Zavod za javno zdravstvo Zadar je u razdoblju od 01. siječnja do 30. lipnja 2026. godine ostvario 4.425.445,17 EUR ukupnih prihoda te izvršio 4.696.916,34 EUR ukupnih rashoda te što je rezultiralo manjkom prihoda nad rashodima u iznosu od 271.471,17 EUR. 
Ni u ovom izvještajnom razdoblju nije bilo primitaka od financijske imovine i zaduživanja kao ni  izdataka za financijsku imovinu i otplatu zajmova.
S obzirom na preneseni višak prihoda iz 2025. godine koji iznosi 418.789,57 EUR, na kraju polugodišnjeg izvještajnog razdoblja 2026. godine Zavod raspolaže sa 147.318,40 EUR viška prihoda koji prenosi u iduće izvještajno razdoblje.

OSTVARENJE PRIHODA I RASHODA, PRIMITAKA I IZDATAKA 
U IZVJEŠTAJNOM RAZDOBLJU

Prihodi poslovanja iznose 4.425.029,17 EUR i manji su za 16% od prihoda poslovanja ostvarenih u 2025. godini, a čine 48,9% planiranih.

Pomoći iz inozemstva i od subjekata unutar općeg proračuna (šifra 63) iznose 2.313.278,19 eura i veći su za 159,7%, a odnose se na: 
· Pomoći od izvanproračunskih korisnika iznose 27.486,18 EUR i odnose se na tekuće pomoći od HZZO-a za refundiranje troška bruto plaće za pripravnike na pripravničkom stažu, koje prihode Zavod ostvaruje od trećeg kvartala 2025. god. 
· Pomoći proračunskim korisnicima iz proračuna koji im nije nadležan iznose 386.765,64 EUR, a odnose se na prihode ostvarene od pojedinih gradova i općina na području Zadarske županije za Savjetovalište Službe za mentalno zdravlje i prevenciju ovisnosti i  ostale javnozdravstvene akcije u iznosu od 73.500,00 EUR koji su veći od prošlogodišnjih zbog dinamike uplata, te vrijednost cjepiva koja je Zavod za javno zdravstvo Zadar dobio od strane Hrvatskog zavoda za javno zdravstvo u iznosu od 313.265,64 EUR, što je u konačnici za 59% manje u odnosu na prošlogodišnje razdoblje (u 2025. iznosilo je 773.016,26 EUR), a na što je utjecala količina odnosno vrijednost zaprimljenog cjepiva, koji se od 2025. god, evidentira kao prihod odnosno rashod sukladno odredbama Pravilnika o računovodstvu i Računskom planu (NN, br. 15/23), a temeljem Upute MF RH za provođenje knjigovodstvenih evidencija nabave i distribucije cjepiva kod Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo, KLASA: 011-01/23-01/23, URBROJ: 513-05-03-24-4, od 5. studenog 2024. godine.
· Pomoći temeljem prijenosa EU sredstava u iznosu od 580.532,99 EUR su dvostruko veće u odnosu na ostvarene u 2025. god. zbog dinamike uplata sredstava prema odobrenim ZNS-ovima, koja prati dinamiku ostvarenja ugovorenih aktivnosti na pojedinom projektu čije su vrijednosti u prijavljenim i odobrenim izvještajnim razdobljima veće u odnosu na prošlogodišnje, a odnose se na tekuće pomoći temeljem prijenosa EU sredstava za prijavljene i odobrene troškove specijalizacije u sklopu projekata Specijalističko usavršavanje doktora medicine I. i II. te projekata iz Interreg programa MicroDrink i BeforeTime kao i kapitalne pomoći temeljem prijenosa EU sredstava za projekt AllerShield. Također, Zavod je kao vodeći partner ugovorio novi EU projekt Diabeyes iz programa Interreg te ostvario prihod na ime pripremnih troškova u iznosu od 6.800,00 EUR. 

Prihodi od upravnih i administrativnih pristojbi, pristojbi po posebnim propisima i naknadama iznose 171.358,82 EUR i manji su za 14,1% zbog manje ostvarenih prihoda od dopunskog zdravstvenog osiguranja, a uključuju još i prihode od pružanja usluga participacija i prihode s naslova osiguranja, refundacije šteta koji su ostali na istoj razini kao i prošlogodišnji. 

Prihodi od prodaje proizvoda i roba te pruženih usluga i prihodi od donacija iznose 1.332.892,39 EUR i veći su od prošlogodišnjih za 17,2% najviše iz razloga dinamike uplata i samim time evidentiranjem ostvarenih prihoda. Ovi prihodi uključuju prihode od pruženih usluga na tržištu Službe za epidemiologiju, Službe za mikrobiologiju i parazitologiju te Službe za zdravstvenu ekologiju. Prihodi od donacija u ovom izvještajnom razdoblju nisu ostvareni.

Prihodi iz nadležnog proračuna i od HZZO-a na temelju ugovornih obveza iznose 1.910.534,37 EUR i manji su u odnosu na ostvarene u istom izvještajnom razdoblju 2025. god., a uključuju: 
· prihode iz nadležnog proračuna za financiranje redovne djelatnosti proračunskih korisnika koji su u ovom izvještajnom razdoblju ostvareni u visini od 400.800,81 EUR, a manji su za 41,2% na što je utjecala dinamika slanja zahtjeva i ostvarivanje ugovorenih odnosno planiranih sredstava, dok su u prošlogodišnjem razdoblju iznosili 681.654,45 EUR. Ostvareni prihodi uključuju dio planiranih sredstava za pokriće dijela rashoda koja nisu osigurana ugovaranjem pružanja zdravstvene zaštite s HZZO-om ili nekim drugim izvorom, za financiranje programa MAMMA – Program ranog otkrivanja raka dojke za 2026. god.,  i programa Trening životnih vještina.
· [bookmark: _Hlk235621862]prihode od HZZO-a na temelju ugovornih obveza koji iznose 1.509.733,56 EUR, i koji su manji za 30,3% u odnosu na prošlogodišnje jer su u prošlogodišnjem izvještajnom razdoblju bila ostvarena dodatna sredstva u iznosu od 368.679,43 EUR koja su činila djelomičnu razliku između ugovorenog iznosa sredstava i ispostavljenih računa za 2024. godinu. Također, na razliku utječe i način priznavanja i uplate sredstava za likvidirane račune Službe za mikrobiologiju i parazitologiju od strane HZZO-a.

Prihodi od prodaje nefinancijske imovine su u ovom izvještajnom razdoblju, za razliku od prošlogodišnjeg, ostvareni prodajom nefinancijske imovine u iznosu od 416,00 EUR i to rashodovanog neispravnog službenog automobila. 

Rashodi poslovanja iznose 4.608.252,62 EUR i bilježe povećanje za 6,5% u odnosu na iste u 2025. godini.

Rashodi za zaposlene iznose 2.841.901,77 EUR i veći su za 7,2%, a čine ih: 
· plaće (bruto) i to: plaće za redovan rad u iznosu 2.261.181,65 EUR i plaće za prekovremeni rad u iznosu 121.280,13 EUR, 
· ostali rashodi za zaposlene (jubilarne nagrade, regres, božićnica, pomoć za bolovanje preko 90 dana i smrtni slučaj) u iznosu 76.074,54 EUR, te 
· doprinosi na plaće u iznosu od 383.365,45 EUR. 
Na povećanje rashoda za zaposlene najvećim je dijelom utjecalo povećanje osnovice plaće u javnim službama koja je od 01. 01. 2025. god. do 30. 06. 2026. god. rasla kroz nekoliko postotnih i fiksnih povećanja, s time da je u 2025. godini narasla za ukupno 6,00 % kroz dva kruga, dok je u 2026. godini definirana u fiksnim bruto iznosima te je u konačnici veća za 7,01%., te veći broj zaposlenih i obračunati prekovremeni sati. Sukladno rastu bruto plaće rasli su i rashodi za doprinose na plaću.

Materijalni rashodi iznose 1.640.216,31 EUR i bilježe rast od 8,6% u odnosu na iste u 2025. godini, a čine ih: 
· naknade troškova zaposlenima iznose 64.579,67 EUR i kreću se na istoj razini u odnosu na lanjske, a čine ih:
- rashodi za službena putovanja koji iznose 10.949,97 eura,
- naknade za prijevoz, za rad na terenu i odvojeni život koji iznose 45.794,75 EUR, 
- stručno usavršavanje zaposlenika koje iznosi 7.834,95 EUR,
· rashodi za materijal i energiju iznose 131.377,29 EUR i veći su za 32,4% u odnosu na iste u 2025. god., a na koje povećanje su najviše utjecale veće cijene energenata što je povećalo rashode za energiju za 27,8%, više nabavljenog sitnog inventara te dinamike naručivanja i evidentiranja rashoda za službenu radnu i zaštitnu odjeću i obuću koji iznose 12.992,22 EUR, dok su rashodi za uredski materijal i ostali materijalni rashodi ostali u okvirima prošlogodišnjih,
· rashodi za usluge iznose 452.293,93 EUR i veći su za 19,8% u odnosu na 2025. god. 
- rashodi za usluge tekućeg i investicijskog održavanja veći su budući je Zavod imao izvanredne troškove servisa, i to dizala radi zamjene čelične užadi u iznosu, zamjene aku-baterija i modula sa DC kondenzatorima na UPS uređaju, laboratorijskih uređaja te brodice koji su najviše utjecali na povećanje troškova u odnosu na prošlogodišnje,
- rashodi za Usluge promidžbe i informiranja veći su zbog nabave promidžbenog materijala za potrebe provođenja EU projekta BeforeTime,
- rashodi za komunalne usluge su veći za 70% zbog većih troškova odvoza smeća, kako miješanog tako i ostalog medicinskog, a razlog tome je i veća količina ostalog medicinskog otpada, ali i činjenica da je tijekom 2025. god. gospodarski subjekt zadužen za odvoz smeća svim poslovnim subjektima, pa tako i Zavodu, naplaćivao samo paušalni dio zbog prijelaznog razdoblja prilagodbe novom sustavu gospodarenja otpadom, dok je od 01. 01. 2026. god., uz fiksni dio, počeo s naplaćivanjem i varijabilnog dijela koji se odnosi na individualizaciju pružene usluge putem čipiranih spremnika,
- zakupnine i najamnine su veće zbog rasta režijskih troškova za poslovne prostore koje Zavod ima u najmu,
- rashodi za zdravstvene i laboratorijske usluge su manji za 28,7%, a koja ušteda je ostvarena zbog manjih potreba slanja uzoraka u druge suradne ustanove za one analize koje Zavod nije u mogućnosti izvršiti
- intelektualne i osobne usluge (šifra 3237) iznose 114.085,85 eura i veće su za 68,1% u odnosu na 2024. god. većeg iznosa na računu autorskih honorara zbog potrebe angažiranja vanjskih suradnika te zbog rashoda nastalih na provođenjima EU projekata i programu „Mreže zdravlja“.
- rashodi za računalne usluge su veći od prošlogodišnjih zbog troška naplate svih računa koji se od 01. 01. 2026. godine fiskaliziraju odnosno šalju kao eRačuni, kojih ima u znatnoj količini više (oko 400% više računa na mjesečnoj bazi) obzirom da se sad šalje i fiskalizira svaki pojedinačni račun za HZZO što do sada nije bio slučaj.
Ostali rashodi za usluge ostali su na razini prošlogodišnjih odnosno nije bilo značajnijih odstupanja.
· Rashodi lijekova i potrošnog medicinskog materijala kod zdravstvenih ustanova iznose 939.477,30 EUR, a čine ih rashodi po osnovi utroška lijekova i potrošnog medicinskog materijala i rashodi po osnovi otpisa lijekova i potrošnog medicinskog materijala, te su ostali na razini prošlogodišnjih, 
· ostali nespomenuti rashodi poslovanja iznose 52.488,12 EUR i veći su za 189,1% u odnosu na prošlogodišnje. Na povećanje najviše su utjecale veće naknade članova predstavničkog tijela – Upravnog vijeća, koje su veće za 115,5% u odnosu na lanjske te rashodi za premije osiguranja zbog dinamike ugovaranja i pristizanja računa temeljem kojih su se evidentirali rashodi (razlika za 21.071,79 EUR više u odnosu na 2025. god.).

Financijski rashodi iznose 2.608,74 i ostali su na razini prošlogodišnjih, a odnose se na bankarske usluge i usluge platnog prometa i zatezne kamate. 

Pomoći dane u inozemstvo i unutar općeg proračuna iznose 123.052,14 EUR i manji su za 16,9%, a koji ovise o dinamici i visini prijavljenih odnosno odobrenih troškova u izvještajnim razdobljima EU projekata.
· Pomoći inozemnim vladama odnose se na prijenos sredstava prekograničnim partnerima za EU projekt AllerShield i iznose 122.234,14 EUR.
· Prijenosi između proračunskih korisnika istog proračuna iznose 818,00 EUR za troškove nastale kroz projekt MicroDrink.

Ostale naknade građanima i kućanstvima iz proračuna u ovom izvještajnom razdoblju nisu se ostvarili, za razliku od prošlogodišnjih kada su iznosile 2.699,10 EUR. 
Rashodi za donacije, kazne naknade šteta i kapitalne pomoći iznose 473,66 EUR, što čini razliku u odnosu na lanjske kada je evidentirana isplata partneru u EU projektu BeforeTime u iznosu od 14.994,00 EUR.

Rashodi za nabavu nefinancijske imovine iznose 88.663,72 EUR i manji su za 7,4% u odnosu na isto izvještajno razdoblje 2025. god., a odnose se na rashode za nabavu proizvedene dugotrajne imovine, i to: uredske opreme i namještaja u iznosu od 34.183,34 EUR, komunikacijsku opremu u iznosu od 2.619,48 EUR te medicinsku i laboratorijsku opremu u iznosu od 43.985,90 EUR te ulaganja u računalne programe u iznosu od 7.875,00 EUR.
Zbog dotrajalosti i nemogućnosti podržavanja nadogradnje zaštite podataka, na nivou Zavoda uložilo se u nabavku nove, odgovarajuće računalne opreme, ali u odnosu na prošlogodišnje rashode kada se nabavljalo više opreme u sklopu provedbe aktivnosti na EU projektu AllerShield (nabava mikroskopa i senzora kvalitete zraka), u ovom izvještajnom razdoblju bilježimo manje rashode za laboratorijsku opremu za potrebe Službe za zdravstvenu ekologiju u sklopu EU projekta AllerShield.

[bookmark: _Hlk147084549]
RAČUN PRIHODA I RASHODA PREMA IZVORIMA FINANCIRANJA

Prihodi ostvareni iz Općih prihoda i primitaka (izvor 11) odnose se na prihode od osnivača Zadarske županije. Vidljivo je značajno ostvarenje u odnosu na planirane (57,3%), iako su manji u odnosu na ostvarene u istom izvještajnom razdoblju 2025. god. zbog dinamike slanja zahtjeva i ostvarivanje ugovorenih odnosno planiranih sredstava.
Vlastiti prihodi (izvor 31) ostvareni su pružanjem usluga na tržištu, a za prvo polugodište 2026. god. je čak 51,8% u odnosu na planirane. U odnosu na ostvarene u prošlom izvještajnom razdoblju veći su za 17,9%. 
[bookmark: _Hlk235622082]Prihodi za posebne namjene (izvor 4) manji su u odnosu na lanjske za 29%, te su ostvareni u manjem postotku od očekivanog, te iznose 41% planiranih. Uglavnom uključuju prihode od HZZO-a za ugovorene timove i sredstva iz decentraliziranih funkcija. Prihodi od HZZO-a za ugovorene timove su manji jer su u prošlogodišnjem izvještajnom razdoblju bila ostvarena dodatna sredstva u iznosu od 368.679,43 EUR koja su činila djelomičnu razliku između ugovorenog iznosa sredstava i ispostavljenih računa za 2024. godinu. Također, na razliku utječe i način priznavanja i uplate sredstava za likvidirane račune Službe za mikrobiologiju i parazitologiju od strane HZZO-a. Sredstva iz decentraliziranih funkcija nisu ostvarena u ovom razdoblju.
Izvor financiranja 5 – Pomoći su se na analitičkoj razini u odnosu na 2025. godinu izmijenili zbog čega su u tablicama navedeni i stari izvori (uz nove na koja se odnose) jer je izvršenje prethodne godine evidentirano na starim izvorima. Pomoći (izvor 5) su ostvarene iz državnog proračuna te gradskih i općinskih proračuna, pomoći iz inozemstva te od HZZO-a. Manji su u odnosu na prošlogodišnje za 7,6%, te u odnosu na planirane ostvareni u visini od 60,6%. Pomoći iz državnog proračuna (izvor 50 – stari izvor 51) uključuje prihod ostvaren za primljenu pomoć iz državnog proračuna zbog evidentiranja zaprimljenih cjepiva od HZJZ-a. Ostale pomoći (izvor 52 – stari izvor 53) odnose se na pomoći iz gradskih i općinskih proračuna za rad Savjetovališta za mentalno zdravlje i prevenciju ovisnosti te ostale javnozdravstvene akcije, te pomoći od HZZO-a, kao izvanproračunskog korisnika državnog proračuna, ostvarene na ime refundiranih sredstava koji su namijenjeni za plaće pripravnica. Fondovi EU (izvor 56 – stari izvor 54) odnose se na EU sredstva koja su ostvarena temeljem provedbe EU projekta, a uključuju projekte iz Fonda za regionalni razvoj (MicroDrink, AllerShield, BeforeTime i Diabeyes). Veći su za 80,5% u odnosu na lanjske radi dinamike prijavljivanja odnosno certificiranja izvješća/ZNS-a u odnosu na izvršene aktivnosti i nastale rashode. Instrumenti EU nove generacije (izvor 58) odnose se na projekte Specijalističko usavršavanje doktora medicine I. i II. prijavljene kroz Nacionalni program oporavka i otpornosti (NPOO) – bespovratna sredstva. U prošlom razdoblju bila su evidentirana na starom izvoru 54, a u financijski plan tekuće godine će se uvrstiti prvim rebalansom.
Donacije (izvor 6) nisu planirane ni ostvarene u ovom izvještajnom razdoblju.
Prihodi od prodaje nefinancijske imovine (izvor 7) su ostvareni u iznosu od 416,00 EUR, iako nisu planirani.
Rashodi su se prema izvorima financiranja izvršavali uglavnom manje u odnosu na ostvarene prihode, osim onih koji su nastali u ovom izvještajnom razdoblju, a zahtjevom za refundacijom su se ostvarili ili će se ostvariti u idućem izvještajnom razdoblju.


RASHODI PREMA FUNKCIJOJ KLASIFIKACIJI 
[image: ]

Zavod za javno zdravstvo Zadar je prema funkciji 074 - Službe javnog zdravstva izvršio 4.696.916,34 EUR rashoda. U okvirima su planiranih za izvještajno razdoblje, ali su veći u odnosu na izvršene u 2025. godini za 6,2%.
 

RAČUN FINANCIRANJA 

[image: ]
Račun financiranja uključuje primitke od financijske imovine i zaduživanja (razred 8) i izdatke za financijsku imovinu i otplatu zajma (razred 5) koji u 2026. god. nisu planirani i iznose 0 EUR, kao i u istom prošlogodišnjem razdoblju, stoga razrada po izvorima financiranja nije moguća, odnosno iznosi 0 EUR.

Ravnatelj:
								Benito Pucar, dipl. ing.

ZAVOD ZA JAVNO ZDRAVSTVO ZADAR 
LJUDEVITA POSAVSKOG 7 A, ZADAR 
OIB: 30765863795
Zadar, 22. 07. 2026. god.
Urbroj: 01-2014/26

POSEBNI IZVJEŠTAJI 
u polugodišnjem izvještaju o izvršenju godišnjeg financijskog plana za 2026. god.

Posebni izvještaji u polugodišnjem izvještaju o izvršenju godišnjeg financijskog plana sukladno čl. 46. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023), koje Zavod za javno zdravstvo Zadar u nastavku daje je su: 
· izvješće o zaduživanju na domaćem i stranom tržištu novca i kapitala,
· izvješće o danim jamstvima i plaćanjima po protestiranim jamstvima.


IZVJEŠĆE O ZADUŽIVANJU NA DOMAĆEM I STRANOM TRŽIŠTU NOVCA I KAPITALA
Zavod za javno zdravstvo Zadar se u prvoj polovici 2026. godine nije zaduživao ni na domaćem ni na stranom tržištu novca i kapitala.


[bookmark: _Hlk235615753]IZVJEŠĆE O DANIM JAMSTVIMA I PLAĆANJIMA PO PROTESTIRANIM JAMSTVIMA
Zavod za javno zdravstvo Zadar u prvoj polovici 2026. godini nije imao danih jamstva ni plaćanja po protestiranim jamstvima.






																						Ravnatelj:
									Benito Pucar, dipl. ing.

Plan tekuće 

SAŽETAK RAČUNA FINANCIRANJA

SAŽETAK RAČUNA PRIHODA I RASHODA

PRIJENOS VIŠKA / MANJKA U SLJEDEĆE 

NETO FINANCIRANJE 

VIŠAK/MANJAK + NETO FINANCIRANJE 



PRIHODI UKUPNO

6 PRIHODI POSLOVANJA

7 PRIHODI OD PRODAJE NEFINANCIJSKE IMOVINE

3 RASHODI  POSLOVANJA

4 RASHODI ZA NABAVU NEFINANCIJSKE IMOVINE

RAZLIKA - VIŠAK / MANJAK

8 PRIMICI OD FINANCIJSKE IMOVINE I ZADUŽIVANJA

5 IZDACI ZA FINANCIJSKU IMOVINU I OTPLATE ZAJMOVA

RAZLIKA PRIMITAKA I IZDATAKA

PRENESENI VIŠAK / MANJAK IZ PRETHODNE 

godine

Indeks 1    Indeks 2

1 2 3 4 (4/2)*100 (4/3)*100

UKUPNI RASHODI

4.423.976,01 8.952.009,41 4.696.916,34 106,2 52,5

07  Zdravstvo 4.423.976,01 8.952.009,41 4.696.916,34 106,2 52,5

074 Službe javnog zdravstva

4.423.976,01 8.952.009,41 4.696.916,34 106,2 52,5


